**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO PERIMTI TURTĄ IŠ**

**KLAIPĖDOS VISUOMENĖS SVEIKATOS CENTRO**

2015 m. gruodžio d. Nr.

Šilutė

Vadovaudamasi Lietuvos Respublikos vietos savivaldos įstatymo 6 straipsnio 17 punktu, 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, ir atsižvelgdama į Klaipėdos visuomenės sveikatos centro 2015-11-05 raštą Nr. (9.1)V4-3394, Šilutės rajono savivaldybės taryba nusprendžia:

1. Sutikti perimti Šilutės rajono savivaldybės nuosavybėn savarankiškajai savivaldybių funkcijai įgyvendinti valstybei nuosavybės teise priklausančio šiuo metu Klaipėdos visuomenės sveikatos centro, juridinio asmens kodas 191349450, patikėjimo teise valdomo Šilutėje, Tulpių g. 10, esančio pastato – sanitarinės epideminės stoties 605,80 kv. m ploto dalį (nekilnojamojo turto kadastro ir registro dokumentų byloje Nr. 88/3776, pastato pažymėjimas plane 5D3p, unikalus Nr. 8893-4001-3053, patalpų pažymėjimai plane: nuo 1-3 iki 1-27, nuo 2-15 iki 2-36, nuo 3-10 iki 3-24, 3,06 kv. m ploto dalis iš patalpos 3-1, bendras patalpų plotas 605,80 kv. m).

2. Pripažinti netekusiu galios Šilutės rajono savivaldybės tarybos 2012 m. balandžio 26 d. sprendimą Nr. T1-401 „Dėl sutikimo perimti turtą iš Klaipėdos visuomenės sveikatos centro“.

3. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2015-12-

Virgilijus Pozingis

2015-12-09

Živilė Targonskienė

2015-12-07

Stanislova Dilertienė

2015-12-03

Vita Stulgienė

2015-12-04

Rengė

Daiva Thumat, (8 441) 79 210, el. p. daiva.thumat@silute.lt

2015-12-02

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL SUTIKIMO PERIMTI TURTĄ IŠ**

**KLAIPĖDOS VISUOMENĖS SVEIKATOS CENTRO“**

2015 m. gruodžio 2 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Sutikti perimti Šilutės rajono savivaldybės nuosavybėn savarankiškajai savivaldybių funkcijai įgyvendinti valstybei nuosavybės teise priklausančio šiuo metu Klaipėdos visuomenės sveikatos centro, juridinio asmens kodas 191349450, patikėjimo teise valdomo Šilutėje, Tulpių g. 10, esančio pastato – sanitarinės epideminės stoties 605,80 kv. m ploto dalį (nekilnojamojo turto kadastro ir registro dokumentų byloje Nr. 88/3776, pastato pažymėjimas plane 5D3p, unikalus Nr. 8893-4001-3053, patalpų pažymėjimai plane: nuo 1-3 iki 1-27, nuo 2-15 iki 2-36, nuo 3-10 iki 3-24, 3,06 kv. m ploto dalis iš patalpos 3-1, bendras patalpų plotas 605,80 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *6 straipsnio 17 punktu, viena iš savarankiškųjų savivaldybių funkcijų yra pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą ir visuomenės sveikatos stebėseną. Vadovaujantis šio įstatymo 16 straipsnio 2 dalies 26 punktu, savivaldybės taryba priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *6 straipsnio 2 punktu, savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus.*  *Šilutės rajono savivaldybės taryba 2012 m. balandžio 26 d. sprendimu Nr. T1-401 „Dėl sutikimo perimti turtą iš Klaipėdos visuomenės sveikatos centro“ sutiko perimti Savivaldybės nuosavybėn Šilutėje., Tulpių g. 10, esančio pastato – san. epideminės stoties 544,96 kv. m ploto dalį.*  *Klaipėdos visuomenės sveikatos centras (toliau tekste – Centras) 2015-11-05 raštu Nr. (9.1)V4-3394 informavo Šilutės rajono savivaldybę, kad atlikus Šilutėje, Tulpių g. 10, esančio pastato naujus kadastro matavimus, paaiškėjo plotų skirtumas, todėl centras gali atiduoti Savivaldybei didesnio ploto patalpas negu nurodyta 2012 metų Savivaldybės tarybos sprendime. Centras perduotų savivaldybei Šilutėje, Tulpių g. 10, esančio pastato – sanitarinės epideminės stoties 605,80 kv. m ploto dalį (nekilnojamojo turto kadastro ir registro dokumentų byloje Nr. 88/3776, pastato pažymėjimas plane 5D3p, unikalus Nr. 8893-4001-3053, patalpų pažymėjimai plane: nuo 1-3 iki 1-27, nuo 2-15 iki 2-36, nuo 3-10 iki 3-24, 3,06 kv. m ploto dalis iš patalpos 3-1, bendras patalpų plotas 605,80 kv. m).* |
| ***3. Kokių pozityvių rezultatų laukiama.*** |
| *Perimtos patalpos bus perduotos panaudos pagrindais viešajai įstaigai Šilutės ligoninei slaugos ir palaikomojo gydymo paslaugoms teikti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma.* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pripažįstamas netekusiu galios Šilutės rajono savivaldybės tarybos 2012 m. balandžio 26 d. sprendimas Nr. T1-401 „Dėl sutikimo perimti turtą iš Klaipėdos visuomenės sveikatos centro“; Kolegijos ar mero priimamų aktų nereikės parengti, priėmus teikiamą projektą.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Klaipėdos visuomenės sveikatos centro, juridinio asmens kodas 191349450, patikėjimo teise valdomo Šilutės r. sav., Šilutės m., Tulpių g. 10, esančio pastato – sanitarinės epideminės stoties.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR01priedas1.pdf)*;* [*priedas Nr. 2*](TUR01priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*